Raet er en kvartærgeologisk formasjon fra siste istid og den kan spores rundt hele Skandinavia og Russland; i Raet nasjonalpark dels over land og dels under sjøen. Strender med rullestein er karakteristisk der morenen er sterkt utvasket av sjøen; på mer beskyttede lokaliteter er det sandstrender som er attraktive for badeliv. Dette gjelder bl.a. på Hove, Merdø og Hasseltangen. Morenens landside har flere steder gode jordbruksarealer, blant annet på Tromøy og på Søm.